27. 7. 81 De Europæiske Fællesskabers Tidende Nr. C 185/13 
Udtalelse om »forslag til Rådets direktiv om tilnærmelse af medlemsstaternes lovgivning 
vedrørende sikkerhed i forbindelse med legetøj« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 228 af 8. september 1980, side 10. 
A. UDTALELSENS JURIDISKE GRUNDLAG 
Rådet besluttede den 15. juli 1980 i medfør af artikel 198 i traktaten om oprettelse af Det 
europæiske økonomiske Fællesskab, at høre Det økonomiske og sociale Udvalg om det 
nævnte emne. 
B. DET ØKONOMISKE OG SOCIALF l'DVM G S l'DTM FI SF 
Det økonomiske og sociale Udvalg vedtog på sin 187. plenarforsamling afholdt i 
Bruxelles, den 29. og 30. april 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
198, 
under henvisning til anmodning af 5. juli 1980 fra 
Rådet for De europæiske Fællesskaber om Udvalgets 
udtalelse om »Forslag til Rådets direktiv om tilnær­
melse af medlemsstaternes lovgivning vedrørende 
sikkerhed i forbindelse med legetøj«, 
under henvisning til beslutning truffet af Udvalgets 
præsidium den 23. september 1980 om at pålægge 
Afdelingen for miljøbeskyttelse, sundhedsvæsen og 
forbrug at udarbejde en udtalelse om forslaget, 
under henvisning til beretning aflagt af ordføreren, 
Kate Strobel, 
under henvisning til udtalelse i ovennævnte afdeling 
vedtaget den 7. april 1981, og 
under henvisning til forhandlingerne på den 187. 
plenarforsamling den 29. og 30. april 1981 (mødet 
den 29. april) — 
med 69 stemmer mod 14, idet 24 undlod at stem­
me, 
VEDTAGET FØLGENDE UDTALELSE: 1. Generelle bemærkninger 
1.1. Det økonomiske og sociale Udvalg ser med 
tilfredshed på Kommissionens beslutning om for 
legetøjs vedkommende at foreslå et harmoniserings­
direktiv, som ikke blot tager sigte på at fjerne han­
delshindringer, men navnlig på at beskytte børns 
sikkerhed og sundhed. Med dette direktivforslag, 
som det har taget lang tid at udarbejde, imødekom­
mer Kommissionen Rådets resolutioner fra 1973 og 
1975 (i) (2). 
1.2. Udvalget mener dog, at det foreliggende for­
slag er meget udførligt, og har en kompliceret struk­
tur, som ganske vist kan tilskrives spørgsmålets 
karakter. Det glæder sig over Kommissionens for­
slag, men foreslår dog, at det forenkles, og det fore­
slår derfor i den henseende nogle vigtige ændringer. 
Udvalget gør opmærksom på, at de foreslåede 
forenklinger under ingen omstændigheder sker på 
bekostning af beskyttelsen af børns sikkerhed, men 
snarere gør direktivet klarere og anvendelsen heraf 
mere effektivt. 
1.3. Udvalget bemærker, at de pædagogiske og psy­
kologiske aspekter ved legetøj ikke kan adskilles 
(!) Resolution af 21. maj 1973 om fjernelse af tekniske 
hindringer for samhandelen med industrivarer (EFT 
nr. C 38 af 5. 6. 1973). 
(2) Resolution af 14. april 1975 om et første program for 
forbrugerbeskyttelse og -oplysning (EFT nr. C 92 af 
25. 4. 1975). 
Nr. C 185/14 De Europæiske Fællesskabers Tidende 27. 7. 81 
fuldstændigt fra sikkerhedsaspektet. Der må ikke 
skabes det indtryk, at sikkerhedsbestemmelserne fri­
tager forældre og pædagoger for det generelle an­
svar, der påhviler dem i forbindelse med børns 
anvendelse af legetøj. 
I denne sammenhæng anmoder Udvalget Kommis­
sionen om at anbringe den 14. betragtning umiddel­
bart efter den 6. 
1.4. Udvalget beklager, at direktivet ikke også om­
handler beskyttelse mod psykiske eller endog mo­
ralske risici ved legetøj, som f.eks. krigslegetøj. 
2. Særlige bemærkninger 
Artikel 1, stk. 1 
Udvalget godkender definitionen i stk. 1, men anmo­
der dog om i den tyske udgave at få anvendt udtryk­
ket »Geråte und Werkzeuge fur manuelle Arbeiten«. 
Andet afsnit i stk. 1 bør bibeholdes. Udvalget mener 
desuden, at man bør tilstræbe en bedre opbygning af 
bilag I. Det kommer med et udspil hertil i vedlagte 
forslag. Det foreslår endvidere at slette tredje afsnit 
og i stedet anføre følgende: 
»Alle produkter — også de, der ikke klart omfattes 
af definitionen i første afsnit, som f.eks. de i bilag 
II anførte produkter — der sælges eller markedsfø­
res som legetøj, falder inden for dette direktivs 
anvendelsesområde. 
Nedenstående produkter må ikke sælges eller mar­
kedsføres som legetøj: 
a) spøg og skæmt, 
b) trykluftvåben, 
c) fyrværkeri, 
d) slangebøsser.« 
Artikel 1. stk. 3 
Udvalget foreslår en henvisning til direktivet om pro­
duktansvar samt følgende definition »Ved fabrikant 
forstås en fabrikant, der driver virksomhed i Fælles­
skabet. Personer, der importerer legetøj med oprin­
delse uden for EF, sidestilles med fabrikanter«. Kan 
producenten ikke identificeres, betragtes enhver le­
verandør som producent af det pågældende produkt, 
medmindre denne straks underretter den skadelidte 
om navnet på producenten eller den person, der har 
leveret ham/hende produktet. 
I den tyske udgave bør udtrykket »Verkåufer« ove­
ralt ændres til »Håndler«. Artikel 3 (bliver artikel 2) 
Udvalget foreslår at gøre artikel 3 til artikel 2. I den 
tyske udgave bør den anden overskrift lyde således: 
»Freier Warenverkehr«. 
Artikel 2 (bliver artikel 3) 
Udvalget konstaterer, at denne artikel indeholder en 
række vidt forskellige bestemmelser og foreslår der­
for at dele artikel 2 op i to artikler. 
Artikel 2, stk. 1, første afsnit, bør affattes således: 
»Under hensyntagen til, (a) det forhold, at legetøj 
normalt er bestemt til børn, (b) den anvendelse, 
som børn kan forudses at gøre af det, må legetøj 
ikke kunne være til skade for brugernes eller for 
tredjemands sikkerhed eller sundhed. I dette øje­
med skal alt legetøj under alle omstændigheder 
opfylde bestemmelserne i bilag III.« 
Udvalget mener, at man kunne undlade at anføre en 
bestemt alder i artikel 2, 2. afsnit. Det finder det mere 
fleksible udtryk »til spædbørn og småbørn« bedre. 
Dette ville give et større spillerum, når man i særlige 
tilfælde skal fastsætte konkrete aldersgrænser. 
Stk. 1, 2. afsnit, ville følgelig lyde: 
»Der gælder endvidere særlige og strengere ... 
bestemt til spædbørn og småbørn.« 
Sidste punktum i dette afsnit »Eksempler ... 
bilag 1« samt sidste afsnit i stk. 1 »de generelle ... 
bilag 3« bør slettes. 
Endelig foreslår Udvalget at lade stk. 2 og 3 indgå i 
en separat artikel 2 a) (som bliver artikel 3 a)) samt 
affatte stk. 2 således: 
»Legetøj skal opfylde direktivets bestemmelser, 
når det markedsføres, samt i en rimelig periode 
derefter, hvor der foregår normalt slid.« 
Artikel 4, stk. 1 og 2 
Udvalget har følgende kommentarer til stk. 1 og 2: 
— i den tyske udgave skal udtrykket »gebaut«, der 
er nævnt i stk. 1, 1. afsnit, ændres til »herge-
stellt«, 
— i den tyske udgave forekommer i stk. 2 det i 
direktivforslaget hyppigt anvendte udtryk: »Das 
Spielzeug tragt«. Udvalget anmoder om, at denne 
formulering overalt ændres til »das Spielzeug 
muss ... tragen«, 
27. 7. 81 De Europæiske Fællesskabers Tidende Nr. C 185/15 
— i opremsningen i stk. 1, 3. afsnit, 2. led, slettes 
udtrykket »og både for børn«, idet der hér ikke er 
tale om legetøj. 
Artikel 4, stk. 3, 4 og 5 
Udvalget mener, at den foreslåede procedure for 
afprøvning, erhvervelse af certifikat osv. er særdeles 
kompliceret; den kan i givet tilfælde være forbundet 
med store omkostninger, nødvendiggøre en tilsva­
rende administrativ indsats samt indebære en forfor­
deling af de små fabrikanter, navnlig inden for hånd-
værkssektoren. 
Desuden kan certifikatet eller erklæringen medføre, 
at brugeren drager forkerte slutninger. 
Udvalget rejser derfor spørgsmålet, om man ikke kan 
give afkald på bestemmelsen i stk. 3 og 4, og om det 
ikke generelt bør forbydes at anvende sådanne certi­
fikater eller erklæringer. 
I så fald ville 2. punktum i stk. 5 være overflødigt. 
Hvad angår stk. 5, ønsker Udvalget desuden at sikre, 
at forbudet kun gælder tegn til angivelse af legetøjets 
sikkerhed og ikke kvalitets- og firmamærker eller 
mærker, der angiver den pædagogiske værdi. 
Artikel 5 
Med henblik på en forenkling og i overensstemmelse 
med de ændringer, der foreslås til artikel 4, foreslår 
Udvalget at erstatte stk. 1, 2. og 3. afsnit, med føl­
gende: 
»Fabrikanten skal lade legetøj, som er konstrueret 
på grundlag af nye teknologier, undersøge og god­
kende af de officielle kontrolorganer.« 
Artikel 6 
Udvalget gør opmærksom på, at dens forslag til arti­
kel 4, stk. 3 og 4 samt til artikel 5 overflødiggør 
bestemmelsen i stk. 1, litra d). 
De foreslår endvidere, at der til de i stk. 1 nævnte 
obligatoriske oplysninger føjes »Fabrikationsserie«, 
samt at i stk. 2 kræve, at oplysningerne skal anbringes 
på legetøjet og dets indpakning. 
Endvidere foreslår Udvalget at formulere stk. 3, 1. 
afsnit, således: 
»... skal ligeledes være angivet klart i kataloger, 
foldere og brochurer samt generelt i enhver form 
for reklame«. Artikel 8 
Denne artikel kan forenkles. Det centrale hér er, at 
medlemsstaterne skal kontrollere, om legetøjet er i 
overensstemmelse med dette direktiv, samt under­
rette Kommissionen og de andre medlemsstater om 
resultaterne af undersøgelsen. Det bør overlades til 
medlemsstaterne selv at fastsætte bestemmelserne for 
denne kontrol. Hvor der allerede findes gode kon­
trolbestemmelser, er andre udgiftskrævende eller 
yderligere ordninger overflødige. Udvalget foreslår 
derfor: 
Kontrol 
1. Medlemsstaterne fører kontrol med legetøj, som 
markedsføres, for at undersøge, om legetøjet er i 
overensstemmelse med bestemmelserne i dette direk­
tiv og i de dertil hørende bilag. 
2. Medlemsstaterne sender regelmæssigt Kommis­
sionen en rapport om denne kontrol, første gang 
senest tre år efter dette direktivs ikrafttræden. 
Artikel 10 
Udvalget mener, at udvidelsen af det i denne artikel 
nævnte forbehold til også at omfatte nationale 
bestemmelser helt afgjort svækker tilbagetræknings-
bestemmelserne for farlige produkter. Det foreslår 
derfor følgende formulering: »Medlemstaterne træf­
fer enhver hensigtmæssig foranstaltning ... osv.« 
Artikel 11 
I den tyske udgave anvendes i stedet for »Erfindun-
gen« udtrykket »Sanktionen«. 
Artikel 12 
Udvalget ønsker det princip, der er anført i denne 
artikel, uddybet. Det går ud fra, at det er medlems­
staterne, der skal føre kontrollen, og at de enkelte 
borgere skal have adgang til at klage til de statslige 
kontrolorganer. Derfor foreslår udvalget at anføre 
»Reklamationsret« som overskrift samt at formulere 
stk. 1 således: 
»Enhver berørt person eller organisation, navnlig 
forbrugerorganisationerne, må kunne anmode de 
kompetente myndigheder i medlemsstaterne om at 
undersøge sikkerheden ved legetøj, der er i hande­
len, såfremt det med rimelighed kan formodes, at 
det pågældende stykke legetøj ikke opfylder be­
stemmelserne i dette direktiv.« 
Andet afsnit kan slettes. 
Nr. C 185/16 De Europæiske Fællesskabers Tidende 27. 7. 81 
Artikel 13 
Her foreslår Udvalget følgende forenklede formule­
ring: 
»Enhver reklame for legetøj, som ikke opfylder 
bestemmelserne i dette direktiv er forbudt. 
Desuden er enhver reklame eller salgsfremmende 
foranstaltning, som er baseret på legetøjets sikker­
hed forbudt. 
Reklametekster skal, om nødvendigt, indeholde 
oplysninger om alder og sikkerhedsforanstaltnin­
ger. De må ikke give anledning til falske forestil­
linger om barnets færdigheder eller legetøjets sik-
kerhedsegenskaber.« 
Artikel 14, stk. 1 
Udvalget ser som Kommissionen gerne, at det gøres 
lettere for personer, der har lidt skade under anven­
delse af legetøj, at få adgang til domstolene. Det 
henviser i den forbindelse til betragtningerne i sin 
studie over »domstolenes og domstolslignende orga­
ners midler til beskyttelse af forbrugerne«. Det sætter 
dog spørgsmålstegn ved den juridiske rækkevidde af 
artiklen, som den er formuleret for nærværende. Det 
anmoder følgelig Kommissionen om at se nærmere 
på mulighederne for at nå frem til en løsning. 
Artikel 14, stk. 2 
Udvalget anser stk. 2 for unødvendigt og foreslår det 
slettet. 
Artikel 15 
Udvalget understreger, at den i stk. 1 nævnte tilpas­
ning til den tekniske udvikling også bør omfatte til­
pasning til udviklingen inden for beskyttelse af børns 
sundhed og sikkerhed. 
Artikel 15, 16 og 17 
Udvalget ser med glæde på nedsættelsen af et udvalg 
for legetøj. Men det mener dog, at de berørte er­
hvervskredse samt arbejdstagerne og forbrugerorga­
nisationerne må inddrages i drøftelser om nødven­
dige ændringer af bestemmelserne i dette direktiv. 
Udvalget kræver, at Kommissionen nedsætter et råd­
givende udvalg for legetøj. Artikel 18 
Udvalget foreslår at formulere stk. 1 således: 
»Hver medlemsstat udpeger og anmelder til de 
øvrige medlemsstater og Kommissionen de labora­
torier, som foretager de i dette direktiv omhand­
lede afprøvninger.« 
Det gør desuden opmærksom på, at udtrykket »Wer-
bung« i den tyske udgave bør ændres til »Veroffent-
lichung«. 
Artikel 18 a) 
Udvalget foreslår at indsætte en ny artikel med f.eks. 
følgende ordlyd: 
»De normer, der er fastlagt i dette direktiv og i dets 
bilag, tilpasses løbende efter proceduren i artikel 
17 til den tekniske udvikling og udviklingen inden 
for den fysiske og psykiske sundheds- og sikker-
hedsbeskyttelse.« 
Ud fra ønsket om den bedst mulige sikkerheds- og 
sundhedsbeskyttelse af børn henstiller Udvalget, at 
der tilvejebringes overensstemmelse mellem de nor­
mer, der anvendes på dette område (CEN, DIN, 
EF). 
Artikel 19 
Udvalget finder det bedre at samle samtlige oplysnin­
ger, som skal meddeles Kommissionen, i en artikel. 
Det foreslår derfor følgende formulering: 
»under forbehold af... af den i artikel 17 omhand­
lede fremgangsmåde, meddeler medlemsstaterne 
hvert tredje år Kommissionen samtlige oplysnin­
ger om resultaterne af kontrollen, en eventuel til­
bagetrækning fra markedet, samt om ulykker, 
legetøj har forårsaget«. 
Dette forslag indebærer, at artikel 8, stk. 3, samt 
artikel 10, stk. 2, kan slettes. 
Bilagene 
Udvalget blev ved gennemgangen af bilagene enigt 
om, at det var nødvendigt at foretage yderligere for­
bedringer. 
Til bilag I har det allerede fremsat et forslag; også 
bilag II bør tilpasses de foreslåede ændringer til arti­
kel 1 samt forsynes med en anden overskrift. 
Under alle omstændigheder må det NB, der er nævnt 
sidst i bilag II, slettes. 
Til bilag III og IV fremsætter Udvalget i det efterføl­
gende nogle forslag. Bilag V og VI, som i udstrakt 
27. 7. 81 De Europæiske Fællesskabers Tidende Nr. C 185/17 
grad bygger på CEN-normer, repræsenterer ganske 
vist et fremskridt i forhold til disse normer, men er 
dog stadig behæftet med visse mangler. 
Det kan ikke være Udvalgets opgave at foretage en 
dybtgående ekspertgennemgang. Derfor nøjes det i 
det efterfølgende med at anføre nogle eksempler, 
men anbefaler dog Kommissionen at gå bilagene 
særlig grundigt efter endnu en gang. 
Bilag III 
Undtagelsen i pkt. 2.3. B, som muliggør højere kon­
centrationer end de normalt tilladte, forekommer at 
være for generel og kan give anledning til misbrug. 
Bestemmelsen i 2.3. D, sidste led, kan være betænke­
lig for børn; her nævnes, at kosmetiske midler, der 
sælges som legetøj, er underkastet samme bestemmel­
ser som kosmetiske midler for voksne. 
Udvalget ønsker at få pkt. 2.6. formuleret således, at 
det står klart, at der her kun er tale om hygiejnen ved 
fremstillingen. 
Bilag IV, pkt. 1 
I stedet for at angive en bestemt alder bør man prin­
cipielt anvende formuleringen »legetøj til spædbørn 
og småbørn«. Med det nuværende stade inden for 
psykologi og pædagogik er det ikke acceptabelt at 
operere med en i den grad infleksibel aldersangivel-
se, som snarere er en vildledning end en hjælp. »Nor­
mal« er et vidt begreb, hvilket betyder, at en sådan 
aldersangivelse er en hindring for nogle børns udvik­
ling og aldeles farlig for andre børn (de sent udvik­
lede børn, der indtil fire års alderen stadig kommer 
alt muligt i munden). På denne måde er der kun tale 
om en illusorisk sikkerhed. Man bør snarere nævne 
den relevante risiko f.eks. »risiko for at legetøjet 
sluges«, således at den person, der er ansvarlig for 
barnet, kan tage højde herfor og træffe den fornødne 
afgørelse. 
6.b) 
Hér, samt de andre steder, hvor udtrykket »dueskyd-
ningsvåben« anvendes, bør man i stedet anføre »det 
legetøj, der går under betegnelsen »dueskydningsvå­
ben«. Bilag V 
Pkt. 2.1.3 
I tredje afsnit, bør der gøres opmærksom på, at alle 
reagensglas til børn må være varmefaste. 
Pkt. 2.2.1 
Kommissionen foreslår at lade bestemmelserne om 
skarpe kanter gælde for kanter på tynde plader med 
en tykkelse på under 0,5 mm. 
Ifølge DIN/CEN-normen gælder denne bestem­
melse for kanter på tynde plader uden nøjagtig angi­
velse af tykkelse. Dette kan medføre, at kanter på 
tynde plader med en tykkelse på 0,6 eller 0,7 mm ikke 
vil blive omfattet af EF-bestemmelserne. 
Desuden bør pkt. 2.2.1 foreskrive, at skarpe sprøjte-
malingsrester på plast skal fjernes. 
Pkt. 2.2.3 og 2.2.4 
Som i den tyske DIN-norm 66070 bør hér fastgørelse 
af hjul med skruer være obligatorisk og fastnaglede 
hjul være forbudte. 
I pkt. 3.2.2 er der kun taget hensyn til trækstyrken og 
ikke til drejestyrken. Børn river ikke, men drejer 
knapper af. 
Pkt. 3.4 
De hyppigt anvendte knuder går navnlig ved plast-
snore let op. 
Pkt. 3.7.1 
Småbørnsgyngeheste med gittersæde er kun tilsyne­
ladende sikre. Som følge af gitteret anbringes hér for 
små børn, der — udover at sidde for længe (rygska­
der) — forsøger at klatre ud af sædet, hvorefter de 
bliver hængende (også i såkaldte stigbøjler). Det er 
ikke nær så farligt, hvis de glider ned eller netop ikke 
kan gynge alene, så længe de ikke er »sadelfaste«. 
Pkt. 4.7 En bestemmelse om undersøgelse af 
»bremseslid« mangler. 
Pkt. 3.7.3 
Gynger: Ved mange gynger er der ved ophængning 
tale om slitage, som ikke kan ses nedefra. I litra d) 
Nr. C 185/18 De Europæiske Fællesskabers Tidende 27. 7. 81 
mangler der relevante oplysninger om det rigtige sted 
for ophængning af gynger. 
Pkt. 3.9.1 
Håndteringsdelene skal først og fremmest have en 
funktionsrelevant størrelse og må ikke blot være en 
proportional formindskelse af »voksen-redskabet« 
(alt for lille). F.eks. grydehanke, håndteringsdele på 
damplokomotiver osv. Pkt. 4.1.5 
Rangleskaftets længde frembyder ofte en fare, idet 
barnet også kommer rangler omvendt i munden 
(kvælning). 
Bilag VII 
Udvalget foreslår at slette bilag VII, da overensstem-
melsessymbolet efter dets mening ikke bør indfø­
res. 
Udfærdiget i Bruxelles, den 29. april 1981. 
Tomas ROSEINGRAVE 
Formand for 
Det økonomiske og sociale Udvalg 
FORSLAG TIL BILAG I 
Sensomotorisk legetøj 
(legetøj til spædbørn og småbørn) 
for eksempel: 
— Rangler, skralder, gribelegetøj, spilledåser, sprællemænd, kuglebaner osv. 
— Legetøj, der anbringes på barnevogne, senge, sæder og gangvogne 
— Legetøj til brug i badekar 
— Dukker, dyr og bolde til småbørn, blødt legetøj 
— Legetøj, der skal trækkes eller skubbes 
— Gyngeheste og lignende gyngelegetøj 
— Legetøj til brug i sandkasser (småbørn) 
— Legetøjsudgaver af biler og elementært tilbehør til legetøj, der skal rulle 
— Enkelt bygge-, lægge-, stikke samt monteringslegetøj 
— Elementært om materiale til formgivningslege f.eks. fingermaling 
Legetøj til bevægelsesspil 
for eksempel: 
— Bolde, tøndebånd, balloner, kegler, sjippetov, snurretoppe, stylter, kastespil 
— Gynger, rutschebaner osv. 
— Fly, drager, bue og pil osv. 
— Køretøjer med forskellige funktioner, såsom trehjulede cykler, løbehjul, go-carts 
— Sportslegetøj, såsom rulleskøjter, scate-boards 
— Vandlegetøj 
27. 7. 81 De Europæiske Fællesskabers Tidende Nr. C 185/19 
Legetøj til eksperimentering, byggeri, formgivning og fremstilling 
for eksempel: 
— Konstruktionsmaterialer, byggematerialer 
— Pusle- og læggespil 
— Fletnings-, vævnings-, trådnings- og knytningsspil 
— Male-, tegne- og modelérmaterialer 
— Byggesæt 
— Naturvidenskabeligt eksperimentmateriale til børn (fysik-, kemi- og elektroniksæt) 
— Dampmaskiner, modeljernbaner 
— Optisk og akustisk legetøj, såsom kalejdoskoper, mikroskoper og walkie-talkies til børn 
— Værktøj og husholdningsartikler til børn, såsom strygejern, komfurer, symaskiner 
Legetøj til rolle- og teaterspil (selskabslege) 
for eksempel: 
— Dukker, legetøjsdyr og handskedukker 
— Legetøj til rollelege såsom købmandsbutikker, dukketeatre, dukkehuse, jernbaneanlæg, mon-
teringslegetøj, lægesæt 
— Legetøjsmøbler, legetøj, der er bestemt til at et barn kan gå ind i det 
— Legetøj til forklædningslege (dragter, masker, parykker) 
Regel- og selskabslege 
for eksempel: 
— Behændighedsspil såsom mikado 
— Kort-, bræt og terningspil 
— Strategispil 
— Elektroniske spil. 
BILAG 
til udtalelse fra Det økonomiske og sociale Udvalg 
Følgende ændringsforslag blev forkastet under forhandlingerne: 
Side 2 
Punkt 1.4. udgår. 
Begrundelse 
Punktet modsiger det foregående punkt, hvor det med rette fremhæves, at det generelle ansvar 
påhviler forældre og pædagoger. Endvidere drejer punkt 1.4. sig ikke om nedbrydelsen af tekniske 
handelshindringer og kan ikke begrundes i Rom-traktaten. 
Afstemningsresultat 
37 stemte for, 63 stemte imod, 8 undlod at stemme.